Document ID: 31995L0060

Reference:
EUR-Lex - 31995L0060 - ET
Tähtis õiguslik teade
|
31995L0060
Euroopa Liidu Teataja L 291 , 06/12/1995 Lk 0046 - 0047
Nõukogu direktiiv 95/60/EÜ,27. november 1995,gaasiõlide ja petrooli erimärgistamise kohtaEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 99,võttes arvesse komisjoni ettepanekut, [1]võttes arvesse Euroopa Parlamendi arvamust, [2]võttes arvesse majandus- ja sotsiaalkomitee arvamust [3]ning arvestades, et:käesoleva direktiiviga ettenähtud ühenduse meetmed ei ole üksnes vajalikud, vaid ka möödapääsmatud, et saavutada siseturu eesmärke; üksinda ei suuda liikmesriigid kõnesolevaid eesmärke saavutada; lisaks on nende saavutamine ühenduse tasandil juba sätestatud direktiivis 92/81/EMÜ, [4] eriti selle artiklis 9; seetõttu järgib käesolev direktiiv subsidiaarsuse põhimõtet;direktiivis 92/82/EMÜ [5] on sätestatud teatavate mineraalõlide ning eelkõige teatavate gaasiõli- ja petrooliliikide suhtes kohaldatava aktsiisi alammäärad;siseturu nõuetekohaseks toimimiseks on nüüd vaja kehtestada ühised eeskirjad sellise gaasiõli ja petrooli erimärgistamiseks, millelt ei ole makstud maksu täiel selliste mootorikütusena kasutatavate mineraalõlide suhtes kohaldataval määral;teatavatele liikmesriikidele tuleks võimaldada erand käesoleva direktiiviga ettenähtud meetmetest eriliste asjaolude tõttu neis liikmesriikides;direktiiviga 92/12/EMÜ [6] nähakse ette aktsiisiga maksustatavate toodete üldine korraldus ja eeskätt selle artiklis 24 sätestatakse aktsiisikomitee loomine, mille ülesandeks on vaadata läbi ühenduse aktsiisisätete kohaldamisega seotud küsimusi;teatavaid gaasiõli ja petrooli erimärgistamisel kasutatava tootekirjeldusega seotud tehnilisi küsimusi on asjakohane lahendada nimetatud artikli sätete alusel,ON VASTU VÕTNUD KÄESOLEVA DIREKTIIVI:Artikkel 11. Ilma et see piiraks siseriiklikke sätteid erimärgistusaine kohta, kohaldavad liikmesriigid vastavalt käesoleva direktiivi sätetele erimärgistamist järgmiste toodete suhtes:- kogu gaasiõli CN-koodiga 27100069, mis on tarbimisse lastud direktiivi 92/12/EMÜ artikli 6 tähenduses ja millele on tehtud erand või mille suhtes kohaldatakse muud aktsiisimäära kui määr, mis on sätestatud direktiivi 92/82/EMÜ artikli 5 lõikes 1,- petrool CN-koodiga 27100055, mis on tarbimisse lastud direktiivi 92/12/EMÜ artikli 6 tähenduses ja millele on tehtud erand või mille suhtes kohaldatakse muud aktsiisimäära kui määr, mis on sätestatud direktiivi 92/82/EMÜ artikli 8 lõikes 1.2. Liikmesriigid võivad lubada erandeid lõikes 1 ettenähtud erimärgistusaine kasutamisest rahva tervise või ohutusega seotud põhjustel või muudel tehnilistel põhjustel, juhul kui nad võtavad sobivaid maksujärelevalve meetmeid.Lisaks võib Iirimaa vastavalt direktiivi 92/12/EMÜ artikli 21 lõikele 4 otsustada seda märgistusainet mitte kasutada või selle kasutamist mitte lubada. Sellisel juhul teatab Iirimaa oma otsusest komisjonile, kes teatab sellest teistele liikmesriikidele.Artikkel 21. Märgistusaine koosneb selgesti määratletud keemiliste lisaainete kombinatsioonist, mis lisatakse maksujärelevalve all enne kõnealuste mineraalõlide tarbimisse laskmist.Siiski:- otsetarnete korral teisest liikmesriigist maksu peatamise korra alusel väljaspool maksuladu võivad liikmesriigid nõuda märgistusaine lisamist enne, kui toode väljub lähtemaksulaost,- liikmesriigid, kes võtsid selle meetme vastu enne 1. jaanuari 1996, võivad teatavatel erandjuhtudel või -olukordades lubada märgistusainet lisada pärast kõnealuste mineraalõlide maksujärelevalve all tarbimisse laskmist. Iga sellist meedet kohaldav liikmesriik teatab sellest komisjonile. Komisjon teatab meetmest teistele liikmesriikidele. Viimasel juhul võivad liikmesriigid hüvitada toote tarbimisse laskmise ajal tasutud aktsiisi,- Taani võib juhul, kui kaup jääb maksujärelevalve alla, märgistusaine lisamist edasi lükata kuni hiljemalt lõpliku jaemüügini.2. Kasutatav märgistusaine määratakse direktiivi 92/12/EMÜ artiklis 24 ettenähtud korras.Artikkel 3Liikmesriigid võtavad vajalikud meetmed tagamaks, et välditakse märgistatud toodete sobimatut kasutamist ja eeskätt et kõnealuseid mineraalõlisid ei saa kasutada maantee-mootorsõiduki mootori kütusena ega hoida selle kütusepaagis, kui selline kasutamine ei ole lubatud liikmesriikide pädevate asutuste määratud erijuhtudel.Liikmesriigid näevad ette, et kõnealuste mineraalõlide kasutamist esimeses lõigus nimetatud juhtudel loetakse kõnealuse liikmesriigi õiguse rikkumiseks. Iga liikmesriik võtab meetmed, mis on vajalikud kõigi käesoleva direktiivi sätete täielikuks jõustamiseks, ja eelkõige määrab kindlaks karistused, mida kohaldatakse nimetatud meetmete eiramise korral; sellised karistused peavad olema eesmärgipärased ja piisavalt hoiatava mõjuga.Artikkel 4Liikmesriigid võivad lisaks artikli 1 lõikes 1 ettenähtud märgistusainele lisada oma riigi märgistus- või värvainet.Ükski isik ei tohi kõnealustele mineraalõlidele lisada muid märgistus- ega värvaineid kui need, mis on ette nähtud ühenduse või asjaomase liikmesriigi õigusega.Artikkel 51. Liikmesriigid jõustavad käesoleva direktiivi järgimiseks vajalikud õigusnormid artiklis 2 ettenähtud korras vastuvõetud sätete jõustumise ajal. Liikmesriigid teatavad neist viivitamata komisjonile.Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas nende vastuvõetud siseriiklike õigusnormide teksti.Artikkel 6Käesolev direktiiv on adresseeritud liikmesriikidele.Brüssel, 27. november 1995Nõukogu nimeleesistujaP. Solbes Mira[1] EÜT C 15, 18.1.1994, lk 18.[2] EÜT C 128, 9.5.1995, lk 178.[3] EÜT C 133, 16.5.1994, lk 35.[4] EÜT L 316, 31.10.1992, lk 2. Direktiivi on viimati muudetud direktiiviga 94/74/EÜ (EÜT L 365, 31.12.1994, lk 46).[5] EÜT L 316, 31.10.1992, lk 19. Direktiivi on viimati muudetud direktiiviga 94/74/EÜ (EÜT L 365, 31.12.1994, lk 46).[6] EÜT L 76, 23.3.1992, lk 1. Direktiivi on viimati muudetud direktiiviga 94/74/EÜ (EÜT L 365, 31.12.1994, lk 46).--------------------------------------------------

Summary:
Gaasiõlide ja petrooli erimärgistamine
Gaasiõlide ja petrooli erimärgistamine
 
KOKKUVÕTE:
direktiiv 95/60/EÜ – gaasiõlide ja petrooli erimärgistamine
MIS ON DIREKTIIVI EESMÄRK?
Selle eesmärk on tagada siseturu nõuetekohane toimimine ja vältida teatud naftatoodete sobimatut kasutamist, mille suhtes kohaldatakse muutuvaid aktsiise.
PÕHIPUNKTID
ELi riigid peavad kasutama erimärgistusainet gaasiõlide ja petrooli (välja arvatud reaktiivkütuse) puhul, millele on tehtud erand või mille suhtes kohaldatakse muud aktsiisimäära kui tavapärane määr, mida kohaldatakse mootorikütusena kasutatavate mineraalõlide suhtes.Erimärgistamine tähendab keemiliste ainete lisamist eespool nimetatud toodetesse. Erimärgistusainet lisatakse maksujärelevalve all enne kõnealuste mineraalõlide tarbimisse laskmist, välja arvatud erandjuhtudel.ELi riigid võivad lisaks direktiivis ettenähtud märgistusainele lisada oma riigi märgistus- või värvainet.ErandidTeatud tingimustel rakendatakse erandeid erimärgistusaine kasutamisest rahva tervise või ohutusega seotud põhjustel või muudel tehnilistel põhjustel.Iirimaa võib otsustada seda märgistusainet mitte kasutada või selle kasutamist mitte lubada. Sellisel juhul teatab Iirimaa oma otsusest komisjonile, kes teatab sellest teistele ELi riikidele.Taani võib juhul, kui kaup jääb maksujärelevalve alla, märgistusaine lisamist edasi lükata kuni hiljemalt lõpliku jaemüügini.Karistused
ELi liikmesriigid peavad kindlaks määrama karistused, mis tuleb kehtestada direktiivi mittejärgimise korral tagamaks, et välditakse märgistatud toodete sobimatut kasutamist ja eeskätt et kõnealuseid mineraalõlisid ei saa kasutada maantee-mootorsõiduki mootori kütusena.
Ühine erimärgistusaineKomisjoni rakendusotsusega 2011/544/EÜ  kehtestatakse ühine erimärgistusaine – Solvent Yellow 124. Seda pikendati kolm korda. Viimase kehtiva rakendusotsusega (EL) 2017/74 kehtestati märgistustase, mis on vähemalt 6 mg ja mitte üle 9 mg märgistusainet ühe liitri mineraalõli kohta. Kõnealune otsus vaadatakse läbi hiljemalt 31. detsembriks 2021. aastaks, pidades silmas märgistussüsteemide tehnilist arengut (ning võttes arvesse vajadust võidelda aktsiisivabade või vähendatud aktsiisimääraga mineraalõlide kuritahtliku kasutamise vastu).Vahepeal käivitas Euroopa Komisjon uuringu alternatiivsete toodete tuvastamiseks, mis sobivad kasutamiseks gaasiõlide ja petrooli erimärgistusainena. Komisjoni Teadusuuringute Ühiskeskus koostas aruande, mis sisaldab järeldusi mõnede olemasolevate erimärgistusainete kohta, mis põhinevad keemiatööstuse ettevõtete esitatud taotlustel pärast komisjoni osalemiskutse avaldamist. Võimalike erimärgistusainete hindamine jätkub.Kui komisjon otsustab pärast ELi riikidega konsulteerimist, et on olemas paremini toimiv aine kui Solvent Yellow 124, võib otsuse (EL) 2017/74 kehtetuks tunnistada enne 2021. aastat.
MIS AJAST DIREKTIIVI KOHALDATAKSE?
Direktiivi kohaldatakse alates 26. detsembrist 1995. aastast.
TAUST
Lisateave:Aktsiisid: muud energia maksustamist käsitlevad õigusaktid (Euroopa Komisjoni veebileht).
PÕHIDOKUMENT
Nõukogu 27. novembri 1995. aasta direktiiv 95/60/EÜ gaasiõlide ja petrooli erimärgistamise kohta (EÜT L 291, 6.12.1995, lk 46–47)
SEONDUVAD DOKUMENDID
Komisjoni 25. novembri 2016. aasta rakendusotsus (EL) 2017/74, millega kehtestatakse gaasiõlide ja petrooli ühine erimärgistus (ELT L 10, 14.1.2017, lk 7–9)
Nõukogu 16. detsembri 2008. aasta direktiiv 2008/118/EÜ, mis käsitleb aktsiisi üldist korda ja millega tunnistatakse kehtetuks direktiiv 92/12/EMÜ (ELT L 9, 14.1.2009, lk 12–30)
Direktiivi 2008/118/EÜ hilisemad muudatused on algteksti lisatud. Käesoleval konsolideeritud versioonil on üksnes dokumenteeriv väärtus.
Nõukogu 27. oktoobri 2003. aasta direktiiv 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik (ELT L 283, 31.10.2003, lk 51–70)
Direktiivi 2003/96/EÜ kaks muudatust on algteksti lisatud. Vt konsolideeritud versioon.
Viimati muudetud: 07.11.2017